Guðmundur með jafntefli í 6. umferð , Aron tapaði Guðmundur Kjartansson ( 2356 ) gerði í dag jafntefli við skoska stórmeistarann Keti Arakhamia-Grant ( 2555 ) í sjöttu umferð skoska meistaramótsins sem fram fer í Edinborg . Þegar út í endataflið var komið þar sem hvor var með drottningu og hrók ásamt þrem peðum leit út fyrir að Guðmundur hefði einhverja vinningsmöguleika . Svo fór því ekki því Skotinn náði fram þráskák og jafntefli varð niðurstaðan eins og fyrr segir . Aron Ingi Óskarsson ( 1876 ) tapaði fyrir Skotanum David Fowler ( 1752 ) . Guðmundur er í 4. - 11. sæti með 4,5 vinning en Aron Ingi er í 80. - 86. sæti með 1,5 vinning . Efstur með 5,5 vinning er enski stórmeistarinn Mark Hebden ( 2468 ) . Á morgun mætir Guðmundur skoska stórmeistaranum Jonathan Rowson ( 2591 ) en hann er stigahæstur keppenda . Aron Ingi teflir við Skotann Liam Ingram ( 1760 ) . Skák Guðmundar verður í beinni útsendingu á heimasíðu mótsins .